BSF-এর বিরুদ্ধে তদন্তের নির্দেশ মুখ্যমন্ত্রীর

কলকাতা: মুর্শিদাবাদের অশান্তির ঘটনায় নিহত ৩ জনের পরিবারকে ১০ লক্ষ টাকা আর্থিক সাহায্যের ঘোষণা করলেন মমতা বন্দ্যোপাধ্যায় (Mamata Banerjee)। যাদের বাড়ি ভাঙা হয়েছে তাদের বাংলার বাড়ি দেওয়া হবে। নেতাজি ইন্ডোরে রাজ্য়ের ইমাম ও মোয়াজ্জেমদের নিয়ে বৈঠক থেকে মুর্শিবাদের অশান্তিতে বিএসএফের গুলি চালানো নিয়ে প্রশ্ন তোলেন মুখ্যমন্ত্রী। তিনি বলেন, বিএসএফ কেন গুলি চালিয়েছে তার তদন্ত হবে। যারা মারা গিয়েছেন তাদের ১০ লাখ টাকা দেওয়া হবে। যাদের বাড়ি ভাঙা হয়েছে তাদের বাংলার বাড়ি দেওয়া হবে। যাঁদের বাড়ি ভেঙে গিয়েছে, তাঁদের বাংলার বাড়ি প্রকল্পে ঘর নির্মাণের প্রতিশ্রুতি দিলেন মমতা। যাঁদের দোকান ভাঙচুর হয়েছে, সেটিও হিসেব করে মুখ্য সচিবকে নির্দিষ্ট সাহায্যের নির্দেশ দিয়েছে।

অশান্তির আবহে ওয়াকফ আইন নিয়ে নেতাজি ইন্ডোরে রাজ্য়ের ইমাম ও মোয়াজ্জেমদের (Mamata Banerjee Meets Imams) নিয়ে বৈঠক বসেছেন মমতা বন্দ্যোপাধ্যায় (Mamata-Waqf meeting)। মুর্শিদাবাদের অশান্তি প্রসঙ্গে মমতা বলেন, “কিছু প্ররোচনা দেওয়া হয়েছে। মমতা বলেন, ‘হাত জোড় করে বলছি BJP-র উস্কানিতে পা দেবেন না’। মুখ্যমন্ত্রী বলেন, বিজেপির পক্ষ থেকে ভুয়ো ভিডিও ছড়িয়ে অশান্তি তৈরির চেষ্টা চলছে। মমতা বন্দ্যোপাধ্যায় বলেন, ‘কিছু গোদি মিডিয়া এবং বিজেপির ফেক ভিডিও দেখিয়ে অশান্তি সৃষ্টির চেষ্টা করছে। বাংলার মাটিকে রক্তাক্ত করতে দেবো না। মনে রাখবেন সবাই ভালো থাকলে, আপনারাও ভালো থাকবেন। অপনারা শান্তি বজায় রাখুন।

আরও পড়ুন: মুর্শিদাবাদের অশান্তি নিয়ে কাকে নিশানা করলেন মমতা?

অন্য খবর দেখুন